Մխիթար Մաթևոսյանի շնորհավորական ուղերձը մայիսի 28-ի կապակցությամբ

 Սիրելի՜ հայրենակիցներ

Շնորհավորում եմ Ձեզ Հայաստանի Առաջին Հանրապետության հիմնադրման տոնի կապակցությամբ։ Մայիսի 28-ը խորհրդանշում է մեր ժողովրդի վերածննդի մեկնարկը, հայ ժողովուրդն իր անկոտրուն կամքով և միասնական ոգով հաստատեց ամուր պետականություն ունենալու իր իրավունքը։ Պետականություն ձեռք բերվեց Սարդարապատի, Բաշ-Ապարանի, Ղարաքիլիսայի հերոսամարտերում տարած պատմական հաղթանակների շնորհիվ: Պատմությունը ևս մեկ անգամ արձանագրեց ազգային միասնության, ազատության ու անկախության, ինքնիշխան պետականության գաղափարների շուրջ մեր ժողովրդի բացառիկ համախմբվածությունը:

Եվս մեկ անգամ շնորհավորում եմ այս կարևորագույն ձեռքբերման կապակցությամբ և մաղթում, որ հայ ժողովուրդը լինի միասնական և նույն վճռականությամբ կերտի իր ապագան։Մաղթում եմ երջանկություն ու բարեկեցություն՝ ի նպաստ մեր ազգի եւ մեր պետության։